GiliGold/VAD_KnessetCorpus huggingface dataset:
<מרדכי כהן: אבל אני מסביר לכולם שגם היתה שנה כמו 2008 שזה גם היה נמוך, לכן זה לא דבר שלא קורה.
מירי רגב: נכון, זה לא דבר שהוא חריג.
<מרדכי כהן: ועוד דבר: זה על 7 חודשים.
<מרדכי כהן: מהרגע שאנחנו מסיימים את זה השנה, מ-2016 ואילך, זה כמובן יהיה על פי שנה שלמה, על פי נוסחה כפי שהיה בנוסח הקודם.
מירי רגב: נוסחה קבועה כפי שהיה בנוסח הקודם.
<תומר רוזנר: השאלה הנשאלת – זה מה שאנחנו רוצים לוודא מבחינת הנישומים – האם אנחנו לא יוצרים פה כפל הצמדה על אותה תקופה?
<תומר רוזנר: האם נחה דעתכם שזה לא המצב?
<מרדכי כהן: לא, זה לא המצב, חד משמעית.
<שלמה דולברג: אנחנו מצטרפים לפתרון, אנחנו חושבים שזה פתרון טוב.
<שלמה דולברג: למרות שהערכות שלנו הן שההצמדות יהיו קצת יותר מהשיעור המוצע אנחנו חושבים שזה פתרון ראוי ואנחנו תומכים בו.
מירי רגב: למרות שזו בעצם ירידה?
<שלמה דולברג: הערכות, כרגע הכול עניינים של הערכות.
<שלמה דולברג: אנחנו בהחלט חושבים שזה יכול להיות קצת יותר אבל אנחנו חושבים בהתחשב בבעיה ובמעבר משיטת מדדים אחת לשיטת מדדים שניה שזה פתרון ראוי שמאזן את הנושא.
מירי רגב: וה-7 חודשים יתנו לכם את הפתרון שאתם בעצם זקוקים לו?
<שלמה דולברג: כן.
מירי רגב: אוקיי, יש מישהו ממשרדי הממשלה שרוצה להגיב, שרוצה להגיד משהו?
מירי רגב: היועץ המשפטי, אתה רוצה לשאול שאלה מסוימת לפני שאני מצביעה עם כל חברי הכנסת שנמצאים פה?
מירי רגב: אוקיי, אז אני מביאה את הצעת החוק כולה להצבעה, עם השינוי כפי שהוקרא על ידי איתיאל מלאכי מהלשכה המשפטית של משרד הפנים.
<נועה בן אריה: זה כולל השינוי שהתקבל לפני יומיים לגבי הוראת השעה, גברתי?
מירי רגב: נועה, תסתכלו עכשיו טוב ותקראו שוב טוב, בעיקר אתם השלטון המקומי.
מירי רגב: נוסח החוק מונח כאן לפניכם, תקראי אותו בבקשה כדי שלא נצטרך לעשות שוב דיון ונפתח אותו אחרי שנניח.
מירי רגב: בבקשה תקראי אותו.
מירי רגב: אנחנו משנים את סעיף 6, הוראת שעה, מהסעיף הנמצא בחוק לסעיף שהקריא אותו היועץ המשפטי.
מירי רגב: בבקשה תקראי את זה לפני שאנחנו עוברים להצבעה.
מירי רגב: זהו, הכול בסדר?
מירי רגב: לא תרוצו אחר כך לגנן ולמורה?
<נועה בן אריה: חוץ מזה שאנחנו מקריאים עכשיו את הסעיף המתוקן של הוראת השעה.
<תומר רוזנר: הם כבר הקריאו.
מירי רגב: הוא הקריא את זה, את רוצה שהוא יקריא את זה שוב?
<נועה בן אריה: כן, אני אשמח.
מירי רגב: בבקשה, תקריא שוב את נוסח הוראת השעה, סעיף מס' 6.
מירי רגב: מקובל?
מירי רגב: מי בעד הצעת החוק כפי שמונחת על שולחן הוועדה והשינויים שהוקראו לסעיף 6 הוראת השעה?
מירי רגב: אין מתנגדים, אין נמנעים, התקבל פה אחד.
מירי רגב: אנחנו דנים ברביזיה שהופנתה אלי וקיבלתי אותה.
תמר זנדברג: אפשר לדעת למה השר מגיש רביזיה על חוק שהוא הביא?
<יואל הדר: כי כנראה שלא קיבלו את מה שהוא רצה מלכתחילה.
תמר זנדברג: הממשלה באה לוועדה והיא מקבלת או שלא.
תמר זנדברג: אז השר, שהוא זה שיזם מגיש רביזיה?
<יואל הדר: כל השוויון בנטל בנוי בצורה כזאת.
<יואל הדר: כל הזמן יש רביזיות של אחד על השני.
דוד אזולאי: השר יכול להגיש שינוי בחקיקה.
מירי רגב: אנחנו אמורים לקיים את הדיון.
מירי רגב: ב-11:00 יהיו הצבעות על הרביזיה.
מירי רגב: אם יהיו הסתייגויות נראה מה אנחנו עושים עם זה.
מירי רגב: הרביזיה היא בעצם לבחון מחדש את ההחלטה שחוק הכניסה לישראל יאושר כהוראת שעה למשך שנתיים ולא לשנה, וזאת בהמשך לבקשת המשרד לביטחון פנים שהוא אינו יכול כרגע להתארגן לשנה.
מירי רגב: הוא ביקש להתארגן לשנתיים.
מירי רגב: באופן עקרוני החוק - - -
דוד אזולאי: ההצעה המקורית היתה לשנה?
מירי רגב: כהוראת קבע לשנה.
מירי רגב: אני לא אישרתי לשנה הוראת קבע.
<יואל הדר: רצינו להפוך את כל החוק להוראת קבע.
מירי רגב: אני לא אישרתי הוראת קבע משום שבעצם החוק מטיל את האחריות על בעלי מוניות.
מירי רגב: החוק לא צריך להטיל על בעלי מוניות לדעת אם נכנס אליו מחבל או לא.
מירי רגב: האחריות היא של הצבא, שאמור למנוע כניסה מאיו"ש לתוך שטח מדינת ישראל.
מירי רגב: מרגע שאותו מחבל נכנס לשטח מדינת ישראל, האחריות היא של המשטרה ולא של המוניות.
מירי רגב: משום שלא הגענו איתם להסכם, ואני לא מתכוונת להאריך להם ולתת את זה כהוראת קבע, שמי שבסוף יצטרך לתת דין וחשבון על-כך שנכנס לכאן מחבל הוא בעל המונית, שצריך להתפרנס למשכורתו.
מירי רגב: לכן אמרתי שתהיה הוראה שעה לשנה בלבד, המשך החוק הקיים.
מירי רגב: אמרו המשטרה: אנחנו מבינים את מה שאת אומרת, ההחלטה שלך היא נכונה.
מירי רגב: אנחנו צריכים לשבת ולעשות עבודת מטה וגם יהיה על זה דיון בוועדה החסויה.
מירי רגב: עבודת מטה עם הצבא, איך אנחנו סוגרים טוב יותר את אזור קו התפר ואיך אנחנו כמשטרה מציבים יותר שוטרים באזור קו התפר, בעיקר באוטובוסים שעולים מאריאל ומאזור ראש העין, לכיוון מרכז תל-אביב.
מירי רגב: אחר-כך מוצאים אותם גם באזור של זבולון קלפה בדרום.
מירי רגב: אמרו לנו: אנחנו בשנה לא יכולים לעשות הוראות סגירה של העניין הזה.
מירי רגב: אנחנו מוכנים להפוך את ההחלטה שלך להוראת קבע עם עבודת מטה לעוד שנתיים.
מירי רגב: זה נראה לי נכון, זה נראה לי הגיוני כי בסוף מוטלת האחריות על הצבא.
מירי רגב: סליחה, הוראת שעה, לא הוראת קבע.
מירי רגב: את זה פתחנו משנה לשנתיים.
מירי רגב: אני מוכנה ללכת לקראת המשרד כי באמת אי-אפשר להטיל את זה על המוניות.
מירי רגב: לכן אני מבקשת להצביע בעד הרביזיה ולהאריך את ההוראה לשנתיים.
דוד אזולאי: ההוראה לשנתיים מטילה את זה על המוניות ומה יהיה אחר-כך?
מירי רגב: אחר-כך תהיה רק הוראת קבע.
מירי רגב: בינתיים זה שנתיים אבל קיבלתי את ההסכמה גם של משטרת ישראל וגם של היועץ המשפטי לממשלה, שהיו בדיון, שלא מטילים את האחריות על המוניות אלא רק יבדקו אותם, ישמעו אותם ולא יטילו עליהם כרגע אחריות.
מירי רגב: מי שעשה עבירה וידע שהוא מעלה מחבל, זה ברור.
מירי רגב: מי שלא – לא.
מירי רגב: אמרתי להם שאם הם רוצים להעביר את האחריות לנהג המונית, תעבירו את זה גם לנהג האוטובוס.
מירי רגב: למה רק לנהג מונית?
מירי רגב: מחבל לא יכול לעלות על אוטובוס?
<קריאה: מה עם נהג הטנדר?
מירי רגב: נכון, זה אותו דבר.
מירי רגב: לכן קיבלתי את זה.
מירי רגב: זה קודם כל יהיה לשנתיים, הוראת שעה בלבד.
מירי רגב: אני כבר מודיעה, שהשר לא יבוא עוד פעם עם בקשות וגם לא אתה, היועץ המשפטי של משרד לביטחון פנים.
מירי רגב: אנחנו לא נאריך את הוראת השעה.
מירי רגב: מבחינתי, שכל השטח יהיה פתוח.
מירי רגב: עד שלא תביאו הוראת קבע שאתם תציגו אותה כבר במושב הבא, לשיתוף פעולה בין צה"ל למשטרת ישראל.
מירי רגב: כיצד אנחנו מונעים כניסה של שב"חים משטח איו"ש לתוך שטח מדינת ישראל על-ידי צה"ל בקו התפר וגם על ידכם.
מירי רגב: מי בעד הרביזיה?
תמר זנדברג: למה לא עשיתם את זה מראש?
תמר זנדברג: הקואליציה, הצבעתם כמו עיוורים.
מירי רגב: לא הצבענו כמו עיוורים.
מירי רגב: את לא היית.
תמר זנדברג: לא את, לא דיברתי עליך.
מירי רגב: את לא היית בדיון וחבל שאת אומרת דבר כזה.
מירי רגב: היה דיון ענייני ורציני.
תמר זנדברג: שבסופו הוחלט לתת שנה.
מירי רגב: אז אני רציתי להקל יותר על בעלי המוניות.
תמר זנדברג: מאה אחוז, אבל חברי הקואליציה - - -
מירי רגב: אני בשונה ממך מתייחסת למה שמבקש צה"ל ומשטרת ישראל.
תמר זנדברג: את מאה אחוז, את עשית את העבודה שלך, עשית גיוס נהדר.
מירי רגב: מי נגד הרביזיה?
מירי רגב: בעד הרביזיה – 8
מירי רגב: עכשיו אנחנו פותחים את הנושא הזה להצבעה.
<יואל הדר: אני רוצה להגיד משהו.
מירי רגב: ממש קצר, בלי הרבה עניינים כי אני פותחת את הדיון ואז אני דוחה אותו.
<יואל הדר: אני רוצה להוסיף משהו אחד.
<יואל הדר: את יכולה לדחות את מה שאני אומר, כי אני חושב שיש בזה שכל.
<יואל הדר: לגבי נהגי המוניות, אנחנו מבינים את מה שגברתי אמרה ומקבלים את זה.
<יואל הדר: זאת לא פעם ראשונה שאמרו, זאת פעם שלישית ואנחנו מקבלים את זה.
<יואל הדר: אבל, מדובר בחוק הזה על שני גורמים.
<יואל הדר: לגבי נהגי המוניות, זה מקובל.
<יואל הדר: יש גם מישהו שהוא לא נהג מונית.
<יואל הדר: אזרח רגיל או תושב רגיל שלוקח שב"ח.
<יואל הדר: לגביו, הרי זאת לא הפרנסה שלו אלא הוא עושה את זה או בתמורה או לא בתמורה, רק כדי לקחת את השב"ח.
מירי רגב: פה צריך להראות ודאות ממשית שהוא ידע שהוא שב"ח.
<דדו זמיר: גם לגבי נהג מונית חייבים להראות אותה ודאות.
מירי רגב: אבל אמרתי לך שנהג מונית זאת הפרנסה שלו ואזרח רגיל זאת לא הפרנסה שלו.
מירי רגב: אתה לא תפגע בפרנסה של נהגי מוניות שנוסעים שם, ובסוף הוא צריך להיות אחראי ששב"ח נכנס לשטח מדינת ישראל.
<יואל הדר: גברתי אנחנו מסכימים לזה.
<יואל הדר: נהגי מוניות זה פרנסה אבל מי שעושה את זה בידיעה שהוא שב"ח - - -
מירי רגב: אם אזרח שיתף פעולה עם שב"ח הוא יעמוד לדין.
מירי רגב: לגבי נהגי מוניות אנחנו מקבלים מה שגברתי אומרת.
מירי רגב: אני לא משנה את הוראת הקבע, לא יעזור כלום.
<יואל הדר: לגבי נהגים רגילים.
מירי רגב: לא ישנה להוראת קבע.
מירי רגב: הוראת קבע תהיה אחת בלבד, שהאחריות היא של צה"ל ומשטרת ישראל ואותם אזרחים שהם או נהגי מוניות או אזרח רגיל או נהג אוטובוס, שהיתה ודאות מלאה שהוא אכן ידע שזה שב"ח.
מירי רגב: כל השאר לא יישאר כמו שהוא היום.
מירי רגב: אני אומרת לכם את זה חד משמעית ואני לא אפתח את זה לדיון נוסף.
מירי רגב: עשינו דיון ארוך בעניין הזה, זאת ההחלטה שלי.
מירי רגב: קיבלתי את זה כי דרושה לכם עבודת מטה עם המשטרה ועם הצבא, זה מקובל עלי.
מירי רגב: אבל ההחלטה אם הוא שב"ח או לא, לא תהיה על נהג המונית או על אזרח.
מירי רגב: אם יש מישהו מחברי הכנסת שרוצה להגיב על העניין הזה, בבקשה.
יפעת קריב: אולי נשמע את הקצין?
מירי רגב: אין מה לשמוע את הקצין, הוא כבר אמר.
מירי רגב: הם אמרו שהם רוצים את זה בהוראת קבע ואני לא אתן.
יפעת קריב: הם רוצים לומר עוד משהו עכשיו.
<דדו זמיר: אני רמ"ח תביעות.
<דדו זמיר: אני אחראי על התביעה הפלילית.
<דדו זמיר: בין היתר אנחנו עוסקים בחוק הכניסה לישראל.
<דדו זמיר: גם כנגד נהג מונית וגם כנגד כל נהג אחר, כדי שנוכל להגיש כתב אישום, אנחנו חייבים להוכיח בראיות לבית המשפט שהנהג ידע שמי שעלה לרכב שלו - - -
מירי רגב: נכון, אבל בינתיים נהג המונית לא עובד חודש כי הוא צריך ללכת לבתי משפט ולהוכיח את זה.
<דדו זמיר: לא נכון.
<דדו זמיר: מלכתחילה לא יוגש כתב אישום אם אין לנו תשתית ראייתית מוצקה שהנהג ידע שהוא מעלה תושב שטחים.
<דדו זמיר: אני צריך להראות לבית משפט, ואם אני לא יכול להראות את זה אני לא אגיש כתב אישום, שראו את אותו תושב שטחים עובר דרך המחסום, עובר דרך איזה פתח בגדר, מבקש להיכנס ליישוב בשטחים.
<דדו זמיר: אחרת לא תהיה לי תשתית ראייתית.
מירי רגב: הבנתי, אבל לא שכנעתם את הוועדה.
<דדו זמיר: לכן אני לא מטיל אחריות על נהג מונית.
מירי רגב: נהג מונית לא - - -
מיקי רוזנטל: יש סעיפים אחרים.
מיקי רוזנטל: אם תרצה להאשים אותו, תאשים אותו בסעיפים אחרים?
מירי רגב: נכון, מה אשם הנהג מונית הזה?
תמר זנדברג: אני הגשתי הסתייגות ואני רוצה לציין שאנחנו מראש התנגדנו לחוק הזה.
תמר זנדברג: כמו שאמרת, זה חוק שמטיל אחריות – הופך את האזרח, קרי את נהג המונית שרוצה להתפרנס, הופך אותו לשוטר, מטיל עליו את עול הבדיקה אם הוא ראה.
תמר זנדברג: עכשיו, לפי מה שאתה אומר, אם הוא ראה אותו עובר את הגדר, אם הוא לא רואה אותו עובר את הגדר.
תמר זנדברג: אני מבינה שצה"ל וכוחות המשטרה לא יכולים להתמודד עם תופעות שהם עצמם מחוקקים נגדם.
תמר זנדברג: לכן אני הגשתי הסתייגות, בהצעת היועץ המשפטי לוועדה.
תמר זנדברג: תאריך המינימום שאפשרי בחוק על-מנת לקצר את משך הוראת השעה עד 30.4.2014 ועל-מנת שבזמן הזה הוועדה תבחן בהתאם לדברים שאמרה יושבת ראש הוועדה.
מירי רגב: זאת היתה הסתייגות מראש שאנחנו הגשנו, שזה יהיה שנה כדי לא להחיל את זה על האזרחים ועל נהגי המוניות.
מירי רגב: מאידך, כרגע צבא ההגנה לישראל ומשטרת ישראל לא ערוכים לתפוס את כל השב"חים על הגדר.
מירי רגב: אנחנו צריכים, בכל זאת, לתת להם כלים, גם פרלמנטריים, להמשיך ולעבוד כדי למנוע כניסה של שב"חים לתוך שטח מדינת ישראל.
מירי רגב: נראה לי נכון והגיוני לא להפוך את זה להוראת קבע, כפי שביקשו משטרת ישראל, המשרד לביטחון פנים אלא להשאיר את זה כהוראת שעה ולהאריך את זה משנה לשנתיים.
מירי רגב: לכן אני מתנגדת להסתייגות שלך.
מירי רגב: אני מבקשת להצביע על ההסתייגות של תמר זנדברג.
מירי רגב: ההסתייגות נפלה, דוד אזולאי נמנע.
מירי רגב: אני מבקשת לעבור על החוק כולו.
<עידו בן יצחק: בעצם מוצע פה שבחוק הכניסה לישראל, התש"י-1952, בסעיף 12א סעיפים קטנים (ג1) ו-(ד2) במקום כ"ט באדר ב', התשע"ד 31.5.2014, יבוא: כ"א באדר ב', התשע"ו, 31.3.2016
מירי רגב: אני מבקשת לטובת הפרוטוקול וגם להעביר עם החלטה על החוק הזה מכתב לשר.
מירי רגב: היועץ המשפטי לוועדה, נא להעביר מכתב צמוד לחוק הזה, שהחוק הזה אושר והארכנו את הוראת השעה בשנתיים.
מירי רגב: שלא יבואו אלינו בבקשות נוספות .
מירי רגב: בשנתיים האלה תערכו עבודת מטה מסודרת בעניין של השב"חים.
מירי רגב: כניסת שב"חים לשטח המדינה יוצרת בעיה רצינית בתוך שטח מדינת ישראל.
מירי רגב: במהלך פגרת החורף, בנובמבר, נדון ונראה את עבודת המטה הראשונית שלך.
מירי רגב: אני מבקש לעבור להצבעה.
דוד אזולאי: אני מבקש שבעוד שנה, באמצע התקופה הזאת, לקבל דוח ביניים בוועדה, מה נעשה בעניין הזה.
מירי רגב: שום בעיה.
<עידו בן יצחק: לפי החוק, המשרד אמור להביא נתונים אחת לשנה.
דוד אזולאי: כדי לדעת כמה המשרד לביטחון פנים נערך לנושא הזה.
מירי רגב: בקשתו של חבר הכנסת אזולאי ואליה הצטרף חבר הכנסת פייגלין מקובל ונרשום את זה בסיכום.
מירי רגב: מי בעד ההצעה הזאת כפי שהיא עלתה?
מירי רגב: בעד ההצעה – 7
מירי רגב: 7 בעד, 2 נגד.
מירי רגב: החוק עבר, תודה רבה לכם.
מירי רגב: אני פותחת את ועדת הפנים והגנת הסביבה בדיון בסוגיית צו למניעת הסתננות (עבירות ושיפוט), (סכום מרבי לתשלום פיצויים בשל נזק), (הוראת שעה), התשע"ד-2014.
מירי רגב: כשאישרנו את החוק למניעת הסתננות בעצם דיברנו על כך שברגע שאנחנו הבאנו את החוק שמדבר על הקמת מרכז שהייה למסתננים, שמאפשר להם לשוהים מגורים ומזון ושירותי בריאות ורווחה, על פי החוק גם הגדרנו ששוהה במרכז שגורם נזק לרכוש, רשאי מנהל המרכז או הסגן שלו או מישהו מטעמו לחייבו בתשלום פיצויים לשירות בתי הסוהר על הנזק שנגרם עקב ההפרה ובלבד, כמובן, שתשלום הפיצויים לא יעלה על הסכום שקבע השר לביטחון פנים באישור ועדת הפנים והגנת הסביבה של הכנסת.
מירי רגב: הצו שלפנינו בא למעשה לקבוע את גובה הסכום המרבי אותו ניתן יהיה לגבות ממסתנן שגרם נזק לרכוש.
מירי רגב: אני אבקש ממך, יואל, להציג את הסכום ועל מה אתם מבקשים את אישור הוועדה.
<יואל הדר: תודה גברתי.
<יואל הדר: בעקבות החוק, השר חתם על שתי תקנות שלא היו טעונות אישור ועדה: האחת -עוסקת בנושא של דמי הכיס שזכאים להם השוהים והשני, בנושא של תעסוקה, של כמה מגיע להם בזכות תעסוקה שהם עובדים בתוך המתקן.
<יואל הדר: בעקבות הוצאת התקנות התאפשר לנו להביא את הצו לוועדה כי אנחנו צריכים לגזור מתוך דמי הכיס את הסכום המרבי שבו אנחנו מבקשים לנכות כי לא על כל דבר צריך לנכות את המרבי.
<יואל הדר: אנחנו החלטנו על סכום שלא יעלה על 40% מגובה דמי הכיס.
<יואל הדר: לכן, הסכום הוא 2336 שקלים.
<יואל הדר: זה 16 שקלים ליום דמי כיס כפול 365, 40% - זה הסכום המקסימאלי שהבאנו.
מירי רגב: 2336 שקלים זה הסכום המרבי, שכמובן אפשר לקחת פחות ממנו.
מירי רגב: כמה מרוויח - -
<יואל הדר: הסברתי.
<יואל הדר: דמי כיס 16 שקלים ליום כפול 365, 40% מזה יוצא 2336 שקלים.
מירי רגב: כמה סך הכל הסכום שממנו אתם מורידים את ה-40%?
<בן ציון: 5840.
מירי רגב: זה יותר ממשכורת מינימום.
<קריאות: זה לשנה.
<יואל הדר: מקבלים שם מזון ולינה.
מירי רגב: זה כאילו ללכת לסרט - -
תמר זנדברג: כן, סרט בחולות.
מירי רגב: סליחה, הם יוצאים הרבה ובעיקר שאתם נותנים להם גיבוי לצאת עד ירושלים ולא לחזור בזמן.
תמר זנדברג: מה העבירה או ההפרה, איך שאתם קוראים לזה?
<יואל הדר: נזק.
תמר זנדברג: מה הרציונל שממנו שאבתם את הדבר הזה?
<יואל הדר: למה את הסכום הזה ולא סכום אחר?
תמר זנדברג: לא, לא את הסכום עצמו.
תמר זנדברג: את הרציונל באופן כללי להפרה.
תמר זנדברג: למה זה מקביל?
תמר זנדברג: לאזרח שגורם וונדליזם לאיזה שהוא רכוש ציבורי?
תמר זנדברג: לאסיר בכלא שמשחית?
תמר זנדברג: מה העולם הנורמטיבי שממנו שאבתם את ההפרה הזאת?
<יואל הדר: מדיני הנזיקין, שמי שגורם נזק צריך לשלם עבור הנזק גם כדי למנוע ממנו לגרום את הנזק ולמנוע מאחרים לגרום את הנזק - -
תמר זנדברג: למה הדבר מקביל?
תמר זנדברג: אם אני, בתור אזרחית, עושה משהו - -
<יואל הדר: אם את משחיתה את הכיסא שעליו את יושבת אז הכנסת תתבע אותך על עלויות של הכיסא.
<יואל הדר: זה מאד פשוט.
<יואל הדר: את גורמת נזק למישהו, את צריכה לשלם.
תמר זנדברג: אז זה נזק שצריך לתבוע בגינו?
תמר זנדברג: צריך ללכת לבית משפט?
<יואל הדר: פה הוא עומד לדין בפני מנהל המתקן שאומר:
<יואל הדר: אתה גרמת נזק - -
תמר זנדברג: זה דין משמעתי?
<יואל הדר: זה דין משמעתי, כן.
תמר זנדברג: בדומה למה שקורה בבתי הכלא?
<יואל הדר: זה שונה כי זה לא בית כלא.
תמר זנדברג: אני לא אעמוד לדין משמעתי אם אני אשחית את הכיסא הזה, נכון?
<יואל הדר: זה הסדר מקביל אבל זה לא אותו הסדר.
<קריאה: זה גם לסוהרים, לחיילים, לשוטרים.
<קריאה: גם אם אני גורם נזק בנציבות, אני אעמוד לדין משמעתי.
תמר זנדברג: כן, אבל עד כמה שידוע לי, אותו מבקש מקלט או אותו שוהה שלא כדין לא התגייס עדין לשורות של שום שירות ממשלתי - -
<יואל הדר: מי שגורם נזק, כמו כל אזרח שגורם נזק - -
תמר זנדברג: הוא עומד לדין משמעתי?
<יואל הדר: לא בהכרח.
<יואל הדר: הוא יכול לעמוד לדין ולשלם הרבה יותר.
תמר זנדברג: יכול להיות אבל הוא יזכה להליך בפני בית משפט, הוא אזרח.
תמר זנדברג: לא חל עליו שום דין משמעתי של שום מוסד או גוף כזה או אחר.
<יואל הדר: אם את בבית מלון נניח, את גורמת נזק למלון, את נותנת את כרטיס האשראי שלך, אז מנהל המלון יפחית לך את הסכום.
תמר זנדברג: זה במסגרת דיני חוזים ביני לבין המלון, וזה הכל כפוף לבית משפט.
<יואל הדר: את לא יכולה לעשות כלום.
תמר זנדברג: בוודאי שאני יכולה לעשות.
<יואל הדר: ינכו לך את זה מהכרטיס אשראי ואחרי זה את הולכת לבית משפט.
תמר זנדברג: סליחה, אבל זה במסגרת הסכמה.
תמר זנדברג: אדוני, אתה יועץ משפטי ואני לא.
תמר זנדברג: בא, תן לי קצת כבוד.
תמר זנדברג: זה במסגרת הסכמה ביני לבין בית המלון, זה במסגרת דיני חוזים, אני חותמת על חוזה, זה ככל הנראה חוזה אחיד ואני יכולה ללכת ולתקוף אותו בבית המשפט האם זה נכון שחייבו אותי או לא חייבו אותי ותהיה התדיינות משפטית-אזרחית ביני לבין המוסד במסגרת דיני חוזים.
תמר זנדברג: כאן זה משהו אחר, זה בעצם דומה לאיזה משמעתי כמו שעומד חייל, אסיר, סוהר או משהו כזה.
תמר זנדברג: האם נכון הדבר?
מירי רגב: התייחסות של היועץ המשפטי של הוועדה.
<תומר רוזנר: העלנו הערות והגענו לסיכום עם נציגי הממשלה לגבי הנוסח המוצע.
<תומר רוזנר: ההסדר הזה הוא בהחלט הסדר שהוא מקביל כמעט אחד לאחד להסדר שנוהג לגבי אסירים גם מבחינת הסכומים וגם מבחינת הדרך שבה זה מתבצע.
<תומר רוזנר: לגבי שאלתה של חברת הכנסת זנדברג, הדרך של השוהה לתקוף החלטה כזאת שמטילה עליו חיוב בנזקים היא פנייה לבית המשפט.
<תומר רוזנר: יש לו אפשרות לפנות לבית המשפט ולמיטב זכרוני, יתקן אותי עורך דין הדר, הפנייה היא לבית המשפט לעניינים מנהליים.
מירי רגב: בבקשה להקריא את הנוסח.
מירי רגב: אני מבינה, לטובת הפרוטוקול, שהנוסח הזה מתואם עם משרד המשפטים, היועץ המשפטי למשרד לביטחון פנים בעצם מייצג את הממשלה כולה אז גם את משרד המשפטים.
מירי רגב: זה מקובל גם על השב"ס, מן הסתם, שנמצאים פה וגם על משרד הפנים וזה בתיאום עם כל המשרדים הרלוונטיים.
מירי רגב: הנוסח שאתה מקריא עכשיו מתואם עם הוועדה.
<לירון שמחוביץ: "צו למניעת הסתננות (עבירות ושיפוט) (סכום מרבי לתשלום פיצויים בשל נזק) (הוראת שעה), התשע"ד-2014 .
<לירון שמחוביץ: בתוקף סמכותי לפי סעיף 32יט(ג)(1) לחוק למניעת הסתננות (עבירות ושיפוט), התשי"ד-1954 (להלן – החוק), ובאישור ועדת הפנים ואיכות הסביבה של הכנסת אני מצווה לאמור: 1.
<לירון שמחוביץ: בצו זה, "תשלום פיצוי" – תשלום פיצוי בשל נזק שגרם שוהה כאמור בסעיף 32יט(ג)(1) לחוק.
<לירון שמחוביץ: 2.
<לירון שמחוביץ: הסכום המרבי שרשאי מנהל מרכז או סגנו לחייב שוהה שהפר חובה כאמור בסעיף 32יט(ב) לחוק בתשלום פיצויים על נזק שגרם עקב ההפרה הוא סכום השווה לנזק של הרכוש שגרם השוהה, ובלבד שלא יעלה על 2336 שקלים חדשים.
<לירון שמחוביץ: 3.
<לירון שמחוביץ: תוקפו של צו זה עד יום כ"ו בשבט התשע"ה (15 בפברואר 2015).
<לירון שמחוביץ: "
מירי רגב: למה אתם כותבים את הסכום ולא את האחוז?
<יואל הדר: לפי החוק.
<יואל הדר: קיבלנו הערה נכונה מהיועץ המשפטי של הוועדה, רצינו לקבוע אחוז והוא אמר שלפי החוק אנחנו חייבים לקבוע את הסכום ולא את האחוז ולכן, אנחנו פעלנו בהתאם - -
מירי רגב: אוקי אבל נניח שהסכום הזה, נניח שהוא יהיה גבוה מדי בעוד שנה - -
<תומר רוזנר: התוקף לשנה.
<תומר רוזנר: רק תיקון אחד למשרד לביטחון פנים: לפני כעשור שונה שם הוועדה לוועדת הפנים והגנת הסביבה.
מירי רגב: לטובת הפרוטוקול, המצביעים הם - -
תמר זנדברג: אני רוצה לציין לפרוטוקול גם את הערת היועץ המשפטי של המשרד ואת הערת היועץ המשפטי של הוועדה, שמדובר כאן, למעשה, בנוסח שזהה אם לא דומה מאד - -
<תומר רוזנר: דומה, לא זהה.
תמר זנדברג: - - דומה, סליחה, לנוסח שחל על אסירים וזה בהתייחס להערות גם כאן, בין היתר, חוזרות ונשנות שלא מדובר במתקן כליאה ולא מדובר בהסדר כליאה.
תמר זנדברג: לא מדובר במתקן כליאה אבל ההסדר דומה להסדר של אסירים.
מירי רגב: לא נפתח את זה לדיון אבל הערתך נרשמה בפרוטוקול.
מירי רגב: המצביעים הם חברת הכנסת מירי רגב, במקום חבר הכנסת זבולון קלפה מצביעה חברת הכנסת איילת שקד וחברת הכנסת תמר זנדברג.
מירי רגב: מי בעד הצו כפי שהוקרא?
מירי רגב: בהצלחה לכולם.
מירי רגב: אני פותחת את ישיבת ועדת הפנים והגנת הסביבה לדיון בשתי הצעות חוק, הצעת חוק פרטית והצעת חוק ממשלתית, בנושא דחיית תאגוד של עיריות לתאגיד מים וביוב.
מירי רגב: הצעת החוק הממשלתית נקראת הצעת חוק תאגידי מים וביוב (תיקון מס' 7), התשע"ד-2014 (מ/849), והצעת החוק הפרטית נקראת הצעת חוק תאגידי מים וביוב (תיקון – דחיית מועדים), התשע"ד-2014 (פ/2060).
מירי רגב: לפני שנתחיל לדון על הצעות החוק, נצביע על מיזוג ההצעות, כפי שהבטחנו לממשלה.
מירי רגב: מי בעד מיזוג ההצעות?
דוד אזולאי: יש הבדל מהותי בין שתי ההצעות.
מירי רגב: אני יודעת, אבל תיכף נדבר על זה.
מירי רגב: בעד – 7
מירי רגב: נמנעים – אין ההצעה למזג את שתי הצעות החוק נתקבלה.
מירי רגב: אין מתנגדים ואין נמנעים.
מירי רגב: אם כך, אנחנו דנים בהצעת חוק משולבת.
<תומר רוזנר: כפוף לאישור ועדת הכנסת.
יעקב אשר: גברתי מנהלת הוועדה, אני מצביע במקום חבר הכנסת אייכלר.
מירי רגב: אני מבקשת לכתוב בפרוטוקול שעל-פי ההצבעה בוועדת הפנים והגנת הסביבה מיזגנו את שתי ההצעות, הממשלתית והפרטית, בסוגיית דחיית תאגוד תאגידי המים, בכפוף לאישור ועדת הכנסת.
דב חנין: גברתי מנהלת הוועדה, יש בקשה קבועה של "המשמר החברתי" לרשום את שמות המצביעים.
דב חנין: אני רק אומר למען הפרוטוקול, כי כשאנחנו מצביעים זה לא נרשם בפרוטוקול.
דב חנין: אני מציע שזה יירשם.
שמות המצביעים: עוד דברים לטובת הנוהל וההיבט המשפטי?
שמות המצביעים: לא.
שמות המצביעים: נמצאים אתנו, לטובת הפרוטוקול, היועץ המשפטי של הוועדה, תומר רוזנר, והיועץ המשפטי של ועדת הכלכלה, איתי עצמון.
שמות המצביעים: אנחנו דנים היום בהצעת חוק שתיכף הממשלה תפרט אותה, וביקש גם משרד הפנים להגיב על כמה דברים אז הוא נרשם לדיבור.
יעקב אשר: גם אני מבקש להתייחס כמגיש הצעת החוק ביחד אתך.
מירי רגב: אני מתכבדת לברך את יושב-ראש מרכז השלטון המקומי, חיים ביבס, שנמצא אתנו בדיון הזה, ואת ראשי העיריות שנמצאים פה, ראש עיריית מגדל העמק אלי ברדה.
מירי רגב: אני מבקשת לפתוח ולהגיד, אנחנו פועלים ביחד עם השלטון המקומי – יושב-ראש מרכז השלטון המקומי מינה צוות של ראשי עיריות, בראשות מנכ"ל מרכז השלטון המקומי, שעד אמצע חודש מרץ צריך להציג את ההמלצות שלו בפני השלטון המקומי ואז אנחנו נבוא לשרים הרלוונטיים.
מירי רגב: אמרתי לאורך כל הדרך שיש לי כוונה לבטל את תאגידי המים.
מירי רגב: הדיון הזה הוא דיון ראשוני, שבא להאריך את משך הזמן לתאגוד של אותן עיריות שלא רוצות להתאגד ושמבקשות שישמעו אותן.
מירי רגב: לכן הצעת החוק הזאת באה כרגע לתת להן מענה.
מירי רגב: במהלך חצי השנה הקרובה אנחנו רוצים להוביל למהלך אחר.
מירי רגב: הנושא הזה יהיה כמובן בתיאום עם שלושה שרים: שר הפנים, שר התשתיות ושר האוצר.
מירי רגב: אנחנו נציג את זה בפניהם בצורה מסודרת.
מירי רגב: כרגע אנחנו דנים, מבחינתי, בשלב ראשון חשוב.
מירי רגב: אני רוצה להודות בפתיחת הדיון הזה לשר הפנים, לשר האוצר ולשר התשתיות, שלולא ההסכמה שלהם ללכת לקראת בקשת הוועדה ובקשת השלטון המקומי לא היינו נמצאים כרגע בדיון על הצעת החוק הזאת.
מירי רגב: אני מבקשת להודות להם.
מירי רגב: בהזדמנות הזאת אני מודה גם ליושב-ראש הקואליציה, יריב לוין, שסייע, וליושב-ראש הכנסת, שסייע גם הוא כדי שהצעת החוק הזאת תעבור לדיון בוועדת הפנים והגנת הסביבה.
מירי רגב: זה הפתיח שלי לדיון בהצעת החוק.
מירי רגב: אני מבקשת שהממשלה תציג בשלב הראשון את הצעת החוק הממשלתית.
דוד אזולאי: אני מבקש את התייחסותך להיעדרותו של ישראל עינב מהישיבה.
מירי רגב: אתמול שלח לי ישראל עינב הודעה שהוא לא מתכוון להגיע לדיון משום שראשי העיריות תוקפים אותו כאן באופן אישי.
<אלי ברדה: אז בואו נקיים דיון בעניינו.
<אלי ברדה: אנחנו מבקשים לקיים דיון בעניינו.
<אלי ברדה: הוא מתנהג כנציב העליון, מתעמר ברשויות המקומיות, פוגע בתאגידים.
<אלי ברדה: אני חושב שאת צריכה לזמן דיון בנושא התפקוד של ישראל עינב, שמשום מה נהנה מאיזו חסינות שאף אחד לא מבין אותה.
מירי רגב: למרות שהוא כתב את המכתב הזה, אמרתי לו שבמשך כל הישיבות בוועדה הגנתי על כבודו.
מירי רגב: לא יכולתי למנוע מאנשים להגיד את מה שהם חושבים עליו.
מירי רגב: אני מבקשת ממנו, כמו מכל פקיד, שיגיע לוועדה.
מירי רגב: אך הוא בכל זאת החליט לא להגיע לוועדה.
<אלי ברדה: הוא פקיד שעושה שריר בשרירות-לב.
מירי רגב: גברתי מנהלת הוועדה, אני מבקשת לקיים דיון בהשתתפות השר סילבן שלום, יושב-ראש מרכז השלטון המקומי ונציגיו על-פי החלטתו, שר האוצר, נציג משרד הפנים ומנהל רשות המים על התלונות שיש לראשי העיריות ולשלטון המקומי על התנהגותו של פקיד בכיר שנבחר על-ידי הממשלה, על התנהגותו בהפעלת רשות המים מולם.
דוד אזולאי: עד הדיון אני מציע להוציא מכתב לממונה עליו, להודיע לו שהוא לא מופיע פה לישיבות.
מירי רגב: זה ברור, אמרתי את זה עכשיו.
מירי רגב: זה ייצא, מאה אחוז.
<אבירם דהרי: שבמסגרת אותו דיון יבררו כיצד הוא מונה בכלל.
<חיים ביבס: חבר'ה, אנחנו עוד פעם מפספסים.
<חיים ביבס: באנו לדון במשהו אחד.
<חיים ביבס: בואו לא נפספס.
יעקב אשר: על איזה חבל נתלה אותו?...
יעקב אשר: זה לא תוכנית כבקשתך.
<חיים ביבס: אפשר לקיים דיון בנפרד על התפקוד של ישראל עינב.
<חיים ביבס: זה בדיוק מה שהוא רוצה.
<חיים ביבס: הוא לא מגיע לפה כדי שאתה תמשוך לכיוון הזה.
<אבירם דהרי: אבל שיתקיים דיון.
<חיים ביבס: חשוב יותר שנקיים דיון על הצעת החוק שלפנינו.
מירי רגב: חבר הכנסת אזולאי, קיבלתי את הצעתך.
מירי רגב: הנושא הזה בהחלט נרשם.
מירי רגב: יישלח מסמך מסודר לגורמים הרלוונטיים.
מירי רגב: אני מבקשת לעבור להתייחסות הממשלה.
מירי רגב: מי מנציגי הממשלה יציג את הצעת החוק?
מירי רגב: לאחר מכן יעקב אשר יציג את הצעת החוק הפרטית.
מירי רגב: התייחסות ראשונית תהיה ליושב-ראש מרכז השלטון המקומי ולאחר מכן לגורמים הרלוונטיים שנרשמו לדיון.
<יחזקאל ליפשיץ: שלום, גברתי.
<יחזקאל ליפשיץ: אני סמנכ"ל במשרד התשתיות הלאומיות, האנרגיה והמים.
<יחזקאל ליפשיץ: בעקבות דיון שנערך בוועדת הפנים והגנת הסביבה לפני כחודשיים, אם אינני טועה, דובר על כך שהמועד האחרון להקמת תאגיד מים עצמאי למי שלא הקים עדיין תאגיד, כפי שנקבע בחוק היום, שהוא 30 בינואר 2014, יידחה בחצי שנה, ולאחר מכן דיברת על כך שיינתן מועד נוסף.
<יחזקאל ליפשיץ: בעקבות בקשות של ראשי עיריות שנכחו כאן בוועדה ובעקבות בחירה של ראשי עיריות חדשות בבחירות לרשויות המקומיות בסוף שנת 2013 דובר על כך שנדחה את המועד האחרון להקמת תאגיד עד לסוף שנת הכספים 2014.
<יחזקאל ליפשיץ: הצעת החוק הזאת עונה בעצם על הדרישה כפי שביקשת.
<יחזקאל ליפשיץ: נדחה כאן המועד האחרון להקמת תאגיד, מסוף ינואר 2014, שהוא תאריך שעבר כבר לפני כמה שבועות, עד לסוף שנת 2014.
<יחזקאל ליפשיץ: בזאת עניינה של הצעת החוק האמורה, וכולם רואים את הצעת החוק לפניהם.